SET ปิดเช้ารีบาวด์ 3 จุด เก็ง “จีดีพี” ไทย ไตรมาส 3 ดีกว่าคาด
SET ปิดเช้ารีบาวด์ 3 จุด ลุ้นตัวเลข GDP ไตรมาส 3/65 ของไทยที่จะออกมาในสัปดาห์หน้า ออกมาดีกว่าคาดการณ์ ในกรอบแนวรับที่ 1,610 จุด และแนวต้าน 1,620-1,625 จุด
SET ปิดเช้ารีบาวด์ 3 จุด ลุ้นตัวเลข GDP ไตรมาส 3/65 ของไทยที่จะออกมาในสัปดาห์หน้า ออกมาดีกว่าคาดการณ์ ในกรอบแนวรับที่ 1,610 จุด และแนวต้าน 1,620-1,625 จุด
18 พ.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งไซด์เวย์เป็นไปตามตลาดหุ้นอื่นในภูมิภาคเอเชีย เนื่องจากขาดปัจจัยบวกใหม่ ขณะเดียวกันก็มีแรงกดดัน หลังจากนายเจมส์ บูลลาร์ด ประธานธนาคารกลางสหรัฐ (เฟด) สาขาเซนต์หลุยส์ ยังคงสนับสนุนให้เฟดเดินหน้าปรับขึ้นอัตราดอกเบี้ยสู่ระดับ 5-5.25% รวมถึงกรณีหุ้น บริษัท มอร์ รีเทิร์น จำกัด (มหาชน) หรือ MORE ยังมีผลกระทบต่อความเชื่อมั่นของนักลงทุนอยู่
อีกทั้งนักลงทุนรอดูตัวเลข GDP ไตรมาส 3/65 ของไทยที่จะออกมาในสัปดาห์หน้าด้วย โดยตลาดคาดเติบโต 0.8% เมื่อเทียบกับไตรมาสก่อนหน้า และ 4.4% จากช่วงเดียวกันของปีก่อน หากออกมาดีกว่าคาดการณ์ จะช่วยหนุนให้ดัชนีปรับตัวขึ้นได้
สำหรับแนวโน้มตลาดหุ้นไทยในช่วงบ่าย นายวีระวัฒน์ คาดว่า ตลาดฯ ยังคงแกว่งไซด์เวย์ในกรอบ โดยมีแนวรับที่ 1,610 จุด และแนวต้าน 1,620-1,625 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,065.69 ล้านบาท ปิดที่ 33.50 บาท เพิ่มขึ้น 0.50 บาท
CPALL มูลค่าการซื้อขาย 1,310.50 ล้านบาท ปิดที่ 63.00 บาท เพิ่มขึ้น 0.50 บาท
HANA มูลค่าการซื้อขาย 1,223.05 ล้านบาท ปิดที่ 48.25 บาท เพิ่มขึ้น 3.50 บาท
DELTA มูลค่าการซื้อขาย 1,172.36 ล้านบาท ปิดที่ 656.00 บาท เพิ่มขึ้น 18.00 บาท
AOT มูลค่าการซื้อขาย   996.48 ล้านบาท ปิดที่ 73.75 บาท ลดลง 0.75 บาท